
	Ismeretanyag leírása:

	A tárgy keretein belül a biomassza-alapanyagok bemutatására kerül sor, különös tekintettel azok sokrétű, energetikai és anyagában történő hasznosítási lehetőségeire. A biomassza nemcsak megújuló energiaforrásként, hanem az emberi élelmezés, az állattenyésztés, a textilipar, az építőipar és számos más iparág fontos alapanyagaként is megjelenik. A növekvő népesség és az erőforrások korlátozottsága miatt egyre nagyobb jelentőségűek az olyan alternatív megoldások, mint a növényi alapú fehérjék, a műhús, a rovarlisztek, valamint az alga- és gombabiomassza, illetve a precíziós fermentáció.
A biomassza egyik fontos csoportját a kifejezetten hasznosítás céljára termesztett lágyszárú és fásszárú növények alkotják. Ezen alapanyagok kapcsán nemcsak a termesztés alapvető szempontjaira és energetikai felhasználására térünk ki, hanem az egyéb hasznosítási lehetőségekre és környezettechnológiai kapcsolódásokra is, mint például a barnamezős területek revitalizációja, a fitoremediáció, valamint a biomasszából előállítható élelmiszer-, takarmány-, textil- és építőipari alapanyagok.
A biomassza-alapanyagként felhasználható hulladékok, a biológiai iparágak melléktermékei, valamint a kommunális hulladékok válogatása során keletkező frakcióból előállítható RDF és SRF, illetve a kommunális hulladékokból előállítható „száraz” biogáz alapanyagai is ismertetésre kerülnek. Ezen alapanyagok esetében az energetikai hasznosítás mellett az anyagában történő hasznosítás, a körforgásos gazdaság szempontjai, valamint a kapcsolódó szabványok, jogszabályi előírások és műszaki követelmények is bemutatásra kerülnek.
A tananyag az egyes biomassza-típusokhoz kapcsolódó energetikai hasznosítási technológiák és tüzeléstechnikai berendezések, azok fő mechanikai és gépészeti paramétereinek bemutatása mellett kitér az alternatív, innovatív biomassza-hasznosítási technológiákra is.    

	A tárgy részletes leírása, ütemezés

	Konzultáció
	Előadások és gyakorlatok témakörei

	1. 
	A biomassza fogalma, fajtái csoportosítása, alkotóinak körforgása a természetben. A biomassza jelentősége a körforgásos gazdaságban és a klímavédeleben. 
A növényi biomassza előállítása, energiaültetvények. 
A biomassza energetikai hasznosítása tüzelőberendezésekben. A TSZH biológiai alkotói, a használt sütőzsiradék és a lakossági zöldhulladék gyűjtése. A TSZH energetikai hasznosítása, az RDF, az SRF és hasznosításuk. Az RDF és SRF cementipari felhasználása.

	2.
	A bioüzemanyagok előállítása, fajtái. Az első, második, harmadik és negyedik generációs bioüzemanyagok. 
A biomassza aerob kezelése: a komposztálás és a komposztok hasznosítása. A közösségi és lakossági komposztálás. A komposztálás jelentősége a lakossági szemléletformálásban. 
A biomassza anaerob kezelése I. (Biomassza pirolízise, a keletkező termékek és hasznosításuk.)

	3.
	A biomassza anaerob kezelése II. (A biogáz előállítása, minősége és hasznosítása. A felhasználható nagy szervesanyag-tartalmú hulladékanyagok és melléktermékek.)
A biomassza előállításának speciális formái: fekete katonalégy technológia és a rovarliszt; műhús (laboratóriumban termesztett hús) és SCP (Single Cell Protein); az algák és a gombamicélium mint biomassza, szerepük és felhasználásuk. 

	4.
	zH.
A témakör speciális aspektusai: biomassza az állattenyésztésben, a textilipari alapanyagok előállítása, precíziós fermentáció, vertikális gazdálkodás, a „fa” mint alapanyag, Plant-based packaging.
A klímaváltozás hatása a biomassza előállítására.

	Félévközi követelmények

	A hallgatóknak a félév során egy választott, a tantárgyhoz kapcsolódó beadandó feladatot kell elkészíteniük, mely a tárgy teljesítésének előfeltétele. 
A félév során egy zárthelyi megírására kerül sor. A zárthelyin a megszerezhető pontok minimum 50%-át el kell elérni. Sikertelen zárthelyik esetén a hallgatónak egy pót-zárthelyi megírására van lehetősége.
Amennyiben a pót-zárthelyi is sikertelen, úgy a Hallgatói követelményrendszer (HKR) szerint nyílik lehetőség a pótlásra.
Zárthelyik, jegyzőkönyvek, beszámolók stb.
A félév során egy beadandó feladatot kötelező elkészíteni.
A félév során egy zárthelyi dolgozat megírására, illetve ennek egyszeri pótlására nyílik lehetőség. 
A beadandó feladat oktató általi elfogadása.
Félévközi jegy értékelése: 0-49 pont: elégtelen; 50-65 pont elégséges; 66-79 pont közepes; 80-91 pont jó; 92-100 pont jeles.

	Az elsajátítandó szakmai kompetenciák

	Ismeri a környezetvédelmi szakterület tanulási, ismeretszerzési, adatgyűjtési módszereit, azok etikai korlátait és problémamegoldó technikáit.
Ismeri az energiagazdálkodás alapjait, az energiatermelés lehetőségeit, annak előnyeit és hátrányait, a fenntartható fejlődés fogalmát és megvalósítási lehetőségeit.
Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez.  

